nahid-hub/BLUGE-bengali-wikipedia-section-title-prediction huggingface dataset:
কমরেড জসিম ও তার পরিবার প্রথম থেকেই পাকিস্তানের জন্মই স্বীকার করেননি। একাত্তরে ভারতে থাকা অবস্থায় মুক্তিযুদ্ধের পক্ষে ভূমিকা রাখেন জসিম মণ্ডল। জসিমের স্ত্রী, ছেলে-মেয়ে, অর্থাৎ পরিবারের প্রত্যেক সদস্যের সবাই মুক্তিযোদ্ধা ছিলেন। রাজাকারদের দেওয়া সেই তথ্যের ভিত্তিতে তাই যুদ্ধের সময় পুরো ঈশ্বরদীতে কোনো বাড়িতে অগ্নিসংযোগ করা না হলেও; প্রচণ্ড হিংসাবশত তার বাড়ি পুড়িয়ে খুঁটি পর্যন্ত তুলে নিয়ে যাওয়া হয়েছিল। পরে সেই জমি বিক্রি করে তারা খেয়েছেন। তারা; কুষ্টিয়া-পাবনা সেক্টরে গেরিলা বাহিনীতে কুষ্টিয়ার কমিউনিস্ট জাহিদ রুমীর অধীনে যুদ্ধ করেছেন। জসিমের পুরো পরিবারের মুল কাজ ছিল—দেশের ভেতরে যাওয়া ও যুদ্ধের জন্য ছেলেদের জোগাড় করা, যারা সীমান্তের ভেতরে বউ, ছেলে-মেয়ে নিয়ে আছে, তাদের দেখভাল করা। ভারতে ট্রেনিং নেওয়ার পর মুক্তিযোদ্ধাদের দেশে নিয়ে গিয়ে পৌঁছে দেওয়া। গ্রামগুলোতে তাদের অনেক নিরাপদ ঘাঁটি ছিল। জলপাইগুড়ি, দিনহাটাসহ সব সীমান্তে ঘুরে বেড়াতেন এই বিপ্লবী। মুক্তিযুদ্ধের সময় গোটা ভারতের অর্ধেক চষেছিলেন তিনি। ইন্দ্রজিৎ গুপ্ত, রণেশ মিত্র, ইলা মিত্রের কাজই ছিল মুক্তিযোদ্ধাদের অর্গানাইজ করা। কে কোথায় ট্রেনিং নিয়ে এসেছে, ক্যাম্পে জায়গা হচ্ছে কি না সব দেখাশোনা করা। এই বিপ্লবী মানুষটার দুই মেয়েকে জ্যোতি বসু মুক্তিযোদ্ধাদের ক্যাম্পে কাজ দিয়েছিলেন। তবুও তার মেয়েরা কেউ মুক্তিযোদ্ধার সনদ পাননি।

সঠিক অনুচ্ছেদ শিরোনাম কোনটি?
titleA. ছেচল্লিশের দাঙ্গা
titleB. জন্ম ও পারিবারিক পরিচিতি
titleC. মুক্তিযুদ্ধে অবদান
titleD. দ্বিতীয় বিশ্বযুদ্ধ
উত্তর: titleC
ডেভিড বেকহ্যাম রিয়াল মাদ্রিদে চলে যাওয়ার পর ফার্গুসন সিদ্ধান্ত নেন তিনি রোনালদকে দলে নেবেন। রোনালদো ১২.২৪ মিলিয়ন পাউন্ডের বিনিময়ে ম্যানচেস্টার ইউনাইটেডে যোগদান করেন। রোনালদোকে ম্যানচেস্টার ইউনাইটেডের ঐতিহ্যবাহী ৭নং জার্সি দেয়া হয়, যেটি পড়ে একসময় মাঠ কাঁপিয়েছেন জর্জ বেস্ট, ব্রায়ান রবসন, এরিক ক্যান্টোনা ও ডেভিড বেকহ্যাম।

ওল্ড ট্রাফোর্ডে বোল্টন ওয়ান্ডারার্সের বিরুদ্ধে ৬০তম মিনিটের পরিবর্তিত খেলোয়াড় হিসেবে রোনালদোর ম্যানচেস্টারের পক্ষে অভিষেক হয়। তখন ইউনাইটেড ১-০ গোলে এগিয়ে ছিল। তিনি একটি পেনাল্টি জিতেন, তবে রুড ভ্যান নিস্তেলরয় সেই পেনাল্টি থেকে গোল করতে ব্যর্থ হন। তবে এ খেলার ফলাফলে সেটির কোন বিরুপ প্রতিক্রিয়া পড়েনি, ইউনাইটেড এতে ৪-০ গোলে জয়ী হয়। তিনি পোর্টসমাউথের বিপক্ষে ফ্রি-কিক থেকে ইউনাইটেডের হয়ে প্রথম গোল করেন যে খেলায় ইউনাইটেড ৩-০ গোলে জয়লাভ করে। রোনালদো ইউনাইটেডে তার প্রথম মৌসুম শেষ করেন মিলওয়ালির বিপক্ষে ২০০৪ এফএ কাপের ফাইনালে প্রথম গোল করার মাধ্যমে এবং ইউনাইটেড ৩-০ গোলে শিরোপা নিশ্চিত করে।

২৯ অক্টোবর ২০০৫ সালে রোনালদো প্রিমিয়ার লীগে ইউনাইটেডের ১০০০ তম গোল করেন যদিও মিডেলসবার্গের বিরুদ্ধে ওই খেলায় ইউনাইটেড ৪-১ গোলে পরাজয় বরণ করে। তিনি ২০০৫ সালে সকল প্রতিযোগিতায় ১০ গোল করেন এবং ভক্তরা তাকে ২০০৫ ফিফপ্রো স্পেশাল ইয়াং প্লেয়ার অফ দ্যা ইয়ার অ্যাওয়ার্ডের জন্য নির্বাচিত করে।

১৪ জানুয়ারি ২০০৬ সালে সিটি অফ ম্যানচেস্টার স্টেডিয়ামে ম্যানচেস্টার ডার্বিতে (খেলায় ইউনাইটেড ৩-১ গোলে পরাজিত হয়) প্রাক্তন ইউনাইটেড খেলোয়াড় অ্যান্ড্রু কোলকে লাথি মারার জন্য লাল কার্ড দেখে মাঠ ছাড়েন।

উইগান অ্যাথলেটিকের বিরুদ্ধে ২০০৫-০৬ মৌসুমের ফুটবল লীগ কাপের ফাইনাল ম্যাচে তিনি তিনি ৩য় গোলটি করে (ইউনাইটেড ৪-০ গোলে জয়লাভ করে) দলকে শিরোপা জেতাতে সাহায্য করেন যা ইংলিশ ফুটবলে তার ২য় শিরোপা ছিল।

সঠিক অনুচ্ছেদ শিরোনাম কোনটি?
titleA. প্রাথমিক ক্যারিয়ার
titleB. স্পোর্টিং ক্লাবে দি পর্তুগাল
titleC. ২০০৩–২০০৬
titleD. আন্তর্জাতিক ক্যারিয়ার
উত্তর: titleC
শরাইঘাট যুদ্ধ আহোম সেনাপতি লাচিত ররফুকনের নেতৃত্বে ও মোগল সেনাপতি রাম সিংহের নেতৃত্বে অসমের গুয়াহাটিতে হয়েছিল। আহোম সেনার তুলনায় মোগল সেনারা বেশি শক্তিশালী ছিল কিন্তু গোরিলা যুদ্ধ কৌশলের ফলে মোগলেরা এই যুদ্ধে পরাজিত হয়েছিল। যুদ্ধে অসফল হওয়ায় মোগল সেনাপতি রাম সিংহ লাচিতের বিরুদ্ধে ষড়যন্ত্র করেছিলেন। রাম সিংহ আহোম রাজা চক্রধ্বজ সিংহকে একটি পত্র প্রেরন করেছিলেন যেখানে লেখা ছিল যে লাচিত ১ লক্ষ টাকার বিনিময়ে গুয়াহাটিতে মোগল সাম্রাজ্য স্থাপনের অনুমতি দিয়েছেন। কিন্তু রাম সিংহের প্রচেষ্টা অসফল হয়েছিল কারণ রাজা চক্রধ্বজ লাচিতের সততা ও নিষ্ঠার প্রতি পূর্ন বিশ্বাস করিতেন ও আহোম সাম্রাজ্যের প্রধান মন্ত্রী অতন বুরাগোহাই রাম সিংহের ষড়যন্ত্র বুঝতে পেরে রাজাকে এই বিষয়ে অবগত করিয়েছিলেন। মোগলেরা ৩০, ০০০ সৈন্য, ১৫০০০ ধনুর্বিদ, ১৮, ০০০টি ঘোড়া, ১০০০ অধিক কামান ও বিশাল নৌকা নিয়ে যুদ্ধের জন্য প্রস্তুত হয়েছিল। মোগল সেনার বিরুদ্ধে আহোম সেনারা দুর্বল হওয়ায় আহোম সেনারা জয়লাভের আশা বাদ দিয়ে পিছিয়ে যাওয়ার প্রচেষ্টা করেছিল। নিজ সেনাকে পিছিয়ে যাওয়া দেখে সেনাপতি লাচিত বরফুকন বলেছিলেন, “তোমরা যদি পিছিয়ে যেতে চাও, যাও কিন্তু স্বর্গদেও আমাকে আদেশ করেছেন, আমি মৃত্যুর আগ মূহর্ত পর্যন্ত লড়ব, তোমরা স্বর্গদেওকে বলবা আমি জীবনের অন্তিম নিশ্বাস পর্যন্ত যুদ্ধ করেছি। লাচিতের এই বানি আহোম সেনার মধ্যে উত্তেজনা জাগায় ও সাহসের সঙ্গে যুদ্ধ করে অবশেষে মোগল সেনাকে পরাস্ত করে।
সঠিক অনুচ্ছেদ শিরোনাম কোনটি?
titleA. জীবনী
titleB. শরাইঘাট যুদ্ধ
titleC. লাচিত বরকুকনের মৃত্যু
titleD. দায়িত্ব
উত্তর: titleB
স্থানীয়ভাবে নদীর নামকরণ নিয়ে দু/তিনটি বক্তব্য শোনা যায়। নদীর পার ঘেঁষেই শহরের সবচেয়ে পুরনো হাট রয়েছে। প্রচলিত রয়েছে, সেখানে কীর্তনের উৎসব হতো। সেই থেকে এই নদীর নাম হয়েছে কীর্তনখোলা। কেউ কেউ হাটখোলায় স্থায়ীভাবে কীর্তনের দল বসবাস করার কারণে এর নাম কীর্তনখোলা হয়েছে বলে মনে করেন। তবে নদীর নামকরণের সঙ্গে কীর্তনের কিংবা কীর্তনীয়দের যে একটা সম্পর্ক রয়েছে তা নিশ্চিত। কৃষ্ণলীলার কাহিনী নিয়ে কীর্তনীয়রা গানে মেতে থাকতেন। কৃষ্ণ রাধাকে নিয়ে যমুনা নদীতে লীলায় মেতে উঠতেন। বরিশালে যমুনা না থাকলেও কীর্তনখোলা নদীই যেন রাধা-কৃষ্ণের অমর প্রেমের গাথা হয়ে আছে।


সঠিক অনুচ্ছেদ শিরোনাম কোনটি?
titleA. প্রবাহ
titleB. তথ্যসূত্র
titleC. ইতিহাস
titleD. নামকরণ
উত্তর: titleD
খন্দকার নুরুল আলম ১৯৩৯ সালের ১৭ আগস্ট ভারতের আসামে জন্মগ্রহণ করেন। তার বাবা নেসারউদ্দিন খন্দকার ছিলেন একজন উচ্চপদস্থ সরকারি কর্মকর্তা ও মা ফাতেমা খাতুন। তার ছেলেবেলা কাটে আসামের গোয়ালপাড়ায়। ম্যাট্রিক পরীক্ষা দিয়ে ১৯৫৪ সালে ঢাকায় এসে ভর্তি হন জগন্নাথ কলেজে। এরপর অধ্যয়ন করেন ঢাকা বিশ্ববিদ্যালয়ে দর্শন বিভাগে। এখানে পড়াকালীন তার সুর ও সঙ্গীতে আগ্রহ জন্মে এবং তার সঙ্গীত প্রতিভার কথা ছড়িয়ে পড়ে।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. কর্মজীবন
titleC. মৃত্যু
titleD. প্রাথমিক জীবন
উত্তর: titleD
ওড়িশা বা উড়িষ্যা পূর্ব ভারতে অবস্থিত একটি রাজ্য৷ রাজ্যটির মুখ্য ও সরকারী ভাষা ওড়িয়া৷ রাজ্যটিতে ১.২০% লোকের মাতৃভাষা বাংলা৷ জেলা অনুযায়ী বাংলা ভাষাভাষীর সংখ্যা নিম্নরূপ -
জেলাটির "কালিমেলা" ব্লকে বাংলা ভাষাভাষী সংখ্যাগরিষ্ঠ৷

এছাড়া কোরাপুট জেলা, যাজপুর জেলা, পুরী জেলা, অনুগুল জেলা, রায়গড়া জেলা, ঢেঙ্কানাল জেলা, বারগড় জেলা, গঞ্জাম জেলা, বলাঙ্গির জেলা, কালাহান্ডি জেলা, দেবগড় জেলা, নূয়াপড়া জেলা, কন্ধমাল জেলা, বৌধ জেলা, নয়াগড় জেলা, গজপতি জেলা, সুবর্ণপুর জেলাতে বাংলা ভাষাভাষী অতিনগণ্য৷

সঠিক অনুচ্ছেদ শিরোনাম কোনটি?
titleA. ঝাড়খণ্ড
titleB. সিকিম
titleC. ওড়িশা
titleD. উত্তরাখণ্ড
উত্তর: titleC
পড়ালেখার পাশাপাশি ছাত্রীরা বিদ্যালয়ের অভ্যন্তরে এবং বাহিরে নানান প্রতিযোগীতায় অংশগ্রহণ করে অনেক বিজয় এনে দিয়েছে। বাৎসরিক মিলাদ মাহফিল, জাতীয় দিবস যেমন ভাষা শহীদদের স্মরণে মহান একুশে ফেব্রুয়ারি আন্তর্জাতিক মাতৃভাষা দিবস, বিজয় দিবস, স্বাধীনতা দিবস ও অন্যান্য দিবস ও ধর্মীয় অনুষ্ঠানাদি যথাযোগ্য মর্যাদায় ও ভাবগাম্ভীর্যের সাথে পালন করা হয়। এছাড়া ও বিভিন্ন প্রতিযোগিতামূলক অনুষ্ঠান, খেলাধুলা, বিতর্ক সভার আয়োজনসহ জাতীয় পর্যায়ে আয়োজিত বিতর্ক অনুষ্ঠানে বিদ্যালয়ের ছাত্রীরা নিয়মিত অংশ গ্রহণ করে থাকে। গার্ল গাইডসের মেয়েরা বিভিন্ন জাতীয় অনুষ্ঠানে রেলী ও শোভাযাত্রায় নিয়মিত অংশ গ্রহণ করে আসছে।
সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. ফলাফল
titleC. অবস্থান
titleD. সহ-শিক্ষা বিষয়ক কার্যক্রম
উত্তর: titleD
হিকেনবটম ১৯৬৫ সালের ২২ জুলাই আরিজনায় জন্মগ্রহণ করে। তিনি তার চার ভাই বোনের মধ্যে সবচেয়ে ছোট। সে ব্রেকশির ইংল্যান্ডএর একটি মিলিটারি পরিবারের মধ্যে বড় হয়। যখন সে ছোট ছিল তার মাইকেল নামটি অপছন্দ ছিল। তাই তার বন্ধু এবং পরিবারের লোকজন তাকে শন বলে ডাকতেন। তার বয়স যখন ১২ বছর তখন তার রেসলার হওয়ার ইচ্ছে হয়। গ্র্যাজুয়েট হওয়ার পর সে সাউথওয়েস্ট টেক্সাস স্টেট ইউনিভার্সিটিতে ভর্তি হয়। কিন্তু তখন সে বুঝতে পারে কলেজের জীবন তার জন্য না।

সঠিক অনুচ্ছেদ শিরোনাম কোনটি?
titleA. বিশ্ব রেসলিং ফেডারেশনে ফিরে আসা
titleB. আমেরিকান রেসলিং অ্যাসোসিয়েশনে ২য় বার ফিরে আসা (১৯৮৮)
titleC. প্রাথমিক জীবন
titleD. ট্রিপল এইচ এর সাথে ফিউড (২০০২-২০০৪)
উত্তর: titleC
আবুল মনসুর আহমেদ নেতাজি সুভাষচন্দ্র বসুর কংগ্রেস আন্দোলনসমূহের সাথে যুক্ত ছিলেন। ১৯৩৭ সালের নির্বাচনের পরে তিনি বাংলার মুসলীম লীগের সাথে সম্পৃক্ত হন এবং ১৯৪০ সাল থেকে পাকিস্তানের আন্দোলনসমূহের সাথে যুক্ত হন। তিনি যুক্তফ্রন্ট এর নির্বাচনী কর্মসূচি ২১-দফার অন্যতম প্রণেতা ছিলেন। ১৯৫৪ সালে যুক্তফ্রন্টের মনোনয়নে পূর্ববঙ্গ পরিষদের সদস্য নির্বাচিত হন। এরপর ১৯৫৪ সালে তিনি ফজলুল হক মন্ত্রীসভায় স্বাস্থ্য মন্ত্রী নিযুক্ত হন। আবুল মনসুর আহমেদ ১৯৫৫ সালে আওয়ামী লীগের মনোনয়নে পূর্ববঙ্গ পরিষদের সদস্যদের ভোটে পাকিস্তান গণপরিষদ এর সদস্য নির্বাচিত হন। তিনি ১৯৫৬ সালে পূর্ব পাকিস্তানের যুক্তফ্রন্ট সরকারের শিক্ষামন্ত্রী এবং ১৯৫৬-৫৭ সালে বণিজ্যমন্ত্রী হিসেবে দায়িত্ব পালন করেন। ১৯৫৮ সালে আইয়ুব খান কর্তৃক সামরিক শাসন জারি হওয়ার পর তিনি কারারুদ্ধ হন এবং ১৯৬২ সালে মুক্তি পান। পূর্ববাংলার মঙ্গলের জন্য তিনি নানা পদক্ষেপ নিয়েছিলেন, বিশেষ করে শিল্পায়নে তিনি বিশেষ অবদান রাখেন। আওয়ামী মুসলিম লীগ (পরবর্তীতে বাংলাদেশ আওয়ামী লীগ) এর প্রতিষ্ঠাতা-নেতা ছিলেন। ১৯৫৩-১৯৫৮ সাল পর্যন্ত তিনি আওয়ামী লীগ এর সহ-সভাপতি ছিল।

সঠিক অনুচ্ছেদ শিরোনাম কোনটি?
titleA. রাজনীতিবিদ হিসেবে
titleB. মৃত্যু
titleC. জন্ম
titleD. ছাত্রজীবন
উত্তর: titleA
১৭০০ সালের দিকে আমেরিকার উপনিবেশগুলোতে আইনী পেশা বা আইনজীবীরা শক্তিশালী হয়ে ওঠে। সে সময়ে ইংলিশ সাধারণ আইনে পারদপর্শি মানুষের সংখ্যা যেমন বৃদ্ধি পেতে থাকে তেমনি বৃদ্ধি পেতে থাকে তাদের ক্ষমতা। ২১ শতকের দিকে প্রায় ১০ লক্ষ মানুষ বিভিন্ন বিশ্ববিদ্যালয় থেকে আইনে ডিগ্রী অর্জন করে এবং আইনজীবী হিসেবে কাজ শুরু করে। 

সঠিক অনুচ্ছেদ শিরোনাম কোনটি?
titleA. পাকিস্তান
titleB. ব্যুৎপত্তি
titleC. আমেরিকা
titleD. বাংলাদেশ
উত্তর: titleC
এই গানের সঙ্গে শস্য়রোপণের অথবা জাওয়া উৎসবের কোনো সম্পর্ক নেই। অর্থাৎ গানের মধ্যে শস্য় সম্পর্কিত কথা পাওয়া যায় না। জীবনের বিভিন্ন বিষয়কে নিয়ে এই গান শুনতে পাওয়া যায়। যেমন-
এই গানে গামছার চটক দেখে ভানুমতীর বিস্ময়ের কথা আছে। এখানে "বিরি" অর্থ 'কলাই', "জতহিতে" অর্থ 'কর্ষণে', "কুলি" অর্থ গাঁয়ের রাস্তা এবং "লহর শালে" অর্থ 'যেখানে হাসিঠাট্টা চলে'।

সঠিক অনুচ্ছেদ শিরোনাম কোনটি?
titleA. উৎসবকেন্দ্রীক গান
titleB. সুর ও তাল
titleC. বৈচিত্র্য
titleD. সময়কাল
উত্তর: titleC
মধ্যযুগের আগ পর্যন্ত লাতিন বর্ণমালার অন্তর্গত ছিল না, যা পরবর্তীতে জার্মানিয় ভাষা প্রকাশের জন্য যোগ করা হয়, আর রেনেসাঁ'র পরে ও কে স্বরবর্ণ, এবং ও কে ব্যঞ্জনবর্ণ হিসেবে গণ্য করা হয়। এর পূর্বে এদেরকে অ্যালোগ্রাফি হিসেবে ব্যবহার করা হতো।

রাজনৈতিক ক্ষমতাবলে, মধ্যযুগে নানাভাবে লেখার ধরন বদলেছে, এমনকি ছাপাখানা আবিষ্কারের পরেও। ক্লাসিক্যাল রুপ থেকে সর্বপ্রথম আন্‌সিয়াল লিপি উদ্ভুত হয়, যা কিনা পুরনো রোমান হাতের লেখার উন্নত সংস্করণ এছাড়াও বিভিন্ন ছোট হাতের বর্ণও উদ্ভুত হয়, যাদের মধ্যে ক্যারোলিঙ্গিয়ান বর্ণমালা সবচেয়ে উল্লেখযোগ্য। এ সময় থেকেই বর্তমান সময়কার আদর্শ লৈখিক পদ্ধতির অনেকটা অংশ গৃহীত হয়।

যেসব ভাষা লাতিন বর্ণমালা ব্যবহার করে, তারা সাধারণত বাক্যের প্রথম বর্ণ, নামবাচক শব্দের প্রথম বর্ণ হিসেবে বড় হাতের বর্ণ ব্যবহার করে। বড় হাতের বর্ণ ব্যবহারের নিয়ম সময়ের সাথে অনেকবার পরিবর্তিত হয়েছে, এবং বিভিন্ন ভাষা বিভিন্নভাবে বড় হাতের অক্ষর ব্যবহারের নিয়ম বদলেছে। উদাহরণস্বরূপ, প্রাচীন ইংরেজি ভাষায় নামবাচক শব্দের প্রথম বর্ণ হিসেবে বড় হাতের অক্ষরের তেমন একটা প্রচলন ছিল না; কিন্তু ১৮শ শতকের আধুনিক ইংরেজি ভাষায় এর ব্যবহার লক্ষণীয়, একইভাবে আধুনিক জার্মান ভাষার ক্ষেত্রেও এটি প্রযোজ্য।

সঠিক অনুচ্ছেদ শিরোনাম কোনটি?
titleA. ক্লাসিক লাতিন বর্ণমালা
titleB. ইতিহাস
titleC. প্রাচীন লাতিন বর্ণমালা
titleD. মধ্যযুগ ও এর পরবর্তী ক্রমবিকাশ
উত্তর: titleD
ল্যাটিন আমেরিকায় নির্মিত গুন্ডাদের ছবি তাদের বাস্তবতার জন্য পরিচিত। "“সয় আন দেলিনকুয়েন্তে”"(বাংলাঃ আমি একজন অপরাধী) হচ্ছে ১৯৭৬ সালের ভেনুজুয়েলার ছবি যেটি পরিচালনা করেছেন ক্লিমেন্তে দে লা ক্রেদা। ছবিটি বর্ণনা করে রামন এন্তনি ব্রিজুয়েলার গল্প যে একজন বাস্তব জীবনের ব্যক্তি, যে তার শৈশব থেকে লেনদেন করে আসছে প্রচন্ড নিপীড়নের সাথে এবং মাদক, পতিতা এবং ক্ষুদ্র ক্ষুদ্র চুরির কারাকাসের একটি বস্তিতে। ছোট ছোট কাজের মাধ্যমে শুরু করে রামন পা রাখে বিভিন্ন গুরুতর অপরাধ কর্মকান্ড এবং লুণ্ঠনে। সে বড় হয় অদম্য, আত্ন-বিশ্বাসী যুবক হিসাবে যে নিপীড়নে কঠিনীভূত। তার দৃষ্টিভঙ্গি বদলে যায় যখন তার হবু স্ত্রীর ভাই একটি ডাকাতিতে নিহত হয়। ছবিটি ভেনুজুয়েলায় ব্যাপক সফলতা লাভ করে।

"“সিটি অব গড”"() হচ্ছে ২০০২ সালের ব্রাজিলিয়ান অপরাধ বিষয়ক নাট্য ছবি যেটি পরিচালনা করেন ফার্নান্দো মারসিলিদ এবং সহ-পরিচালনা করেন কাটিয়া লুন্ড, সেটি নিজ দেশে মুক্তি পায় ২০০২ সালে এবং সারা বিশ্বব্যাপি মুক্তি পায় ২০০৩ সালে। ছবিটির প্রত্যেক চরিত্রই বাস্তব জীবনে ছিল এবং সত্যি ঘটনার উপর চলচ্চিত্রটি নির্মিত। এটি বর্ণনা করে রিও দি জেনেরিও এর শহরতলী "সিয়াদে দে দিয়োস" এর সংগঠিত অপরাধ বৃদ্ধির, ৬০ দশকের শেষ এবং ৮০ দশকের শুরুর দিকে, ছবিটি একটি কাছের দৃষ্টি দেয় মাদক ব্যাবসায়ি লিল জে এবং অপরাধী নকআউট নেড এর মধ্যে যুদ্ধের।ছবিটি চারটি একাডেমি পুরস্কার এ মনোনীত হয় ২০০৪ সালে।

সঠিক অনুচ্ছেদ শিরোনাম কোনটি?
titleA. অঞ্চলবেদে ভিন্নতা
titleB. কুখ্যাত ব্যক্তিসমূহ
titleC. যুক্তরাষ্ট্র এবং কানাডা
titleD. ল্যাটিন আমেরিকা
উত্তর: titleD
মছলিপত্তনম শহরটি কৃষ্ণা জেলার সদর শহর বলে এই জেলার আগেকার নাম ছিল মছলিপত্তনম জেলা। ১৮৫৯ সালে গুন্টুর জেলা বিলুপ্ত করে কয়েকটি তালুক এই জেলার অন্তর্ভুক্ত করা হয়। পরে মছলিপত্তনম জেলার নাম পরিবর্তন করে ভারতের তৃতীয় বৃহত্তম নদী কৃষ্ণার নামানুসারে ‘কৃষ্ণা জেলা’ রাখা হয়। উল্লেখ্য, কৃষ্ণা নদী কৃষ্ণা জেলার হমসলদেবী গ্রামের কাছে বঙ্গোপসাগরে মিশেছে।

সঠিক অনুচ্ছেদ শিরোনাম কোনটি?
titleA. রেলপথে
titleB. মণ্ডল
titleC. নাম-ব্যুৎপত্তি
titleD. ভূগোল
উত্তর: titleC
এই উপন্যাসটি আর্জেন্টিনার বুয়েনেস আইরিশের প্রেক্ষাপটে লেখা। স্প্যানিশ বংশোদ্ভূত আরজেন্টেনীয় সার্জন সালভাতর অঙ্গ সংস্থান সহ বিভিন্ন জৈবিক গবেষণা করতেন। এর পাশাপাশি তিনি বিভিন্ন রেড ইন্ডিয়ান রোগীর চিকিৎসা করতেন। রেড ইন্ডিয়ানদের কাছে তার খ্যাতির পুরো দক্ষিণ আমেরিকা থেকে রেড ইন্ডিয়ান রোগী আসতো। একদিন তার কাছে এমন এক রেড ইন্ডিয়ান শিশুকে নিয়ে আসা হয় যাকে বাঁচানো ছিল অসম্ভব। তার শ্বাস ক্রীয়া সঠিকভাবে কাজ করছিলো না। তাকে বাঁচানোর জন্য সালভাতর তরুণ হাঙ্গরের ফুলকা সংস্থান করেন। এর ফলে তাকে বাঁচানো সম্ভব হয়। কিন্তু তাকে এজন্য অনেকটা পানিতে থাকতে হবে এবং ডাঙায় শ্বাস নিতে। সেই সময় ঐ শিশুর পিতা বালতাজরকে বলা হয় শিশুটিকে বাঁচানো সম্ভব হয়নি। কিন্তু এক সময় বালতাজর ঠিকই আবিষ্কার করতে সক্ষম হয় যে তার ছেলে বেঁচে আছে। সালভাতর এই মৎস্য পুরুষের নাম রাখেন ইকথিয়ান্ডর।

আলেক্সান্দার বোলোয়েভের অন্যান্য কাজের মতো এই উপন্যাসেও মানুষের এই শারীরিক পরিবর্তনের পরও তার বেঁচে থাকার সম্ভবনা নিয়ে রহস্য উদাঘাটনের চেষ্টা করা হয়। এছাড়াও উপন্যাসটিতে সমাজতন্ত্রের ধারণার ছোঁয়া পাওয়া যায়।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. টেলিভিশন সিরিজ
titleC. অনুবাদ
titleD. চলচ্চিত্র
উত্তর: titleA
শহীদ কর্নেল মো. শওকত ইমাম ১৯৮৪ সালের ১ জুন আর্টিলারি রেজিমেন্টে কমিশন লাভ করেন। চাকরি জীবনে তিনি ৫, ২১, ৩৬ ও ৩৮ এডি রেজিমেন্ট আর্টিলারি, ১৪ ফিল্ড রেজিমেন্ট আর্টিলারি, ২৩ রাইফেল ব্যাটালিয়ন, এসিঅ্যান্ডএস ও সেনা সদর আর্টিলারি পরিদপ্তরে বিভিন্ন নিযুক্তিতে দায়িত্ব পালন করেন। তিনি জর্জিয়ায় জাতিসংঘ পর্যবেক্ষণ মিশন এবং সুদানে জাতিসংঘ মিশনে দায়িত্ব পালন করেন। সবশেষে তিনি বিডিআরের সেক্টর কমান্ডার পদে দায়িত্ব পালন করছিলেন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. ব্যক্তিগত জীবন
titleC. মরণ
titleD. কর্মজীবন
উত্তর: titleD
নিরাপত্তা রক্ষী নদীর পার ধরে হাটছিল। দূরে এক লোককে বালির মধ্যে শুয়ে কাতরাতে দেখে। কাছে গিয়ে দেখে সেটা তাজোমারু, পেটের পীড়ায় কাতরাচ্ছে। কুখ্যাত ডাকাত তাজোমারুকে বন্দী করে আদালতে নিয়ে আসে। সাথে তীর-ধনুকও ছিল। এই তীর-ধনুক সামুরাইয়ের কাছ থেকেই নেয়া। তার ধারণা ঘোড়ার পিঠ থেকে পড়ে গিয়েছিল তাজোমারু।

সঠিক অনুচ্ছেদ শিরোনাম কোনটি?
titleA. ধর্মপ্রচারক
titleB. নিরাপত্তা রক্ষী
titleC. আবার কাঠুরে
titleD. মৃত সামুরাই
উত্তর: titleB
২০১৩ সালের ৭ই সেপ্টেম্বর ঘোষণা করা হয়েছিল যে
"ওকিউলাস" চলচ্চিত্রের পরিচালক মাইক ফ্লানাগন "সোমনিয়া" নামক হরর চলচ্চিত্র পরিচালনা করতে যাচ্ছেন যেটি তিনি ইন্টারেপিড পিকচার্সের জন্য জেফ হাওয়ার্ডের সাথে যৌথভাবে রচনা করেছেন এবং ডিমারেস্ট ফিল্মসের সাথে এর যৌথ প্রযোজক হবেন ট্রেভর মেসি ও উইলিয়াম ডি. জনসন। স্যাম এঙ্গেলবার্ড ছবির সহ-প্রোযোজক এবং তিনি যৌথভাবে অর্থায়ন করবেন মিকা এন্টারটেইনমেন্ট কোম্পানীর সাথে যার প্রধান ডেল আরমিন জনসন। ২০১৫ সালের মার্চে মাইক ফ্লানাগনের অভিযোগের ভিত্তিতে ছবির নাম পরিবর্তন করে রাখা হয় "বিফোর আই ওয়েক"।

সঠিক অনুচ্ছেদ শিরোনাম কোনটি?
titleA. দৃশ্যধারন
titleB. সারাংশ
titleC. অভিনয়
titleD. নির্মাণ
উত্তর: titleD
ম্যান অব দ্য ফাইনাল ম্যাচ
১৯৯৯ - শেন ওয়ার্ন - ৪/৩৩

১৯৯৯ সালের ক্রিকেট বিশ্বকাপের ফাইনাল খেলায় অস্ট্রেলিয়া ও পাকিস্তান প্রতিদ্বন্দ্বিতা করে। পাকিস্তান টসে জয়ী হয়েে ব্যাটিংয়ের সিদ্ধান্ত নেয়। উদ্বোধনী ব্যাটসম্যানদ্বয় শুরুতেই বিদায় নিলে ২০ ওভারে পাকিস্তানের সংগ্রহ ৩/৬৮ দাঁড়ায়। অস্ট্রেলীয় লেগ স্পিন বোলার শেন ওয়ার্ন আক্রমণে আসেন ও সফলতা পান। ইজাজ আহমেদকে ২২ রানে ও মইন খানকে ৬ রানে ক্যাচের ফাঁদে ফেললে ২৭ ওভারে দলীয় সংগ্রহ ৫/৯১ হয়। পাকিস্তান ইনিংস গোছাতে অল-রা্‌উন্ডারদের ব্যবহার করলেও ওয়ার্ন এবং পল রেইফেল তাদের আগ্রাসনকে দূরে সরিয়ে দেন। ওয়ার্ন অধিনায়ক ওয়াসিম আকরাম ও বিপজ্জনক অল-রাউন্ডার শহীদ আফ্রিদির উইকেট পান। পাকিস্তান ১৩২ রানে গুটিয়ে যায়। ওয়ার্ন ৪/৩৩ লাভ করেন।

অস্ট্রেলিয়া দল স্বল্প রানের লক্ষ্যমাত্রায় পৌঁছতে ২৯.৫ ওভার হাতে রেখেই ৮ উইকেটের বিশাল বিজয় পায়। তন্মধ্যে অ্যাডাম গিলক্রিস্ট সর্বোচ্চ ৫৪ রান তোলেন। শেন ওয়ার্ন খেলা জয়ে অসামান্য অবদান রাখায় ম্যান অব দ্য ম্যাচের পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. বিশ্বকাপ ক্রিকেট, ১৯৯৯
titleC. বিশ্বকাপ ক্রিকেট, ২০১১
titleD. বিশ্বকাপ ক্রিকেট, ১৯৭৫
উত্তর: titleB
অক্ষর বাংলা সফটওয়্যার, খান মোঃ আনোয়ারুস সালাম কর্তৃক উন্নয়নকৃত, যা ১ জানুয়ারি ২০০৩ সালে মুক্তি পায়। অক্ষর প্রথম বাংলার জন্য বাংলা লিপ্যন্তর ব্যবস্থা প্রয়োগ করে। বিনামূল্যের ইউনিকোড/আনসি-ভিত্তিক অক্ষর কীবোর্ডে অক্ষর ফোনেটিক, জাতীয় ফিক্সড কীবোর্ড লেআউটের জন্য সমর্থন আছে। অক্ষরে এছাড়াও নির্দিষ্ট কীবোর্ড লেআউট নকশা জন্য স্বনির্ধারণ করার বৈশিষ্ট্য উপলব্ধ। এটি কীবোর্ড ব্যবস্থাপক প্রদান করে যা সিস্টেম জুড়ে কাজ করে এবং এছাড়াও স্বাধীন অক্ষর ওয়ার্ড প্রসেসর প্রদান করে।

সঠিক অনুচ্ছেদ শিরোনাম কোনটি?
titleA. আইওএস
titleB. বিজয়
titleC. অক্ষর বাংলা
titleD. অ্যানড্রয়েড
উত্তর: titleC
স্তন্যপায়ী প্রাণীর ক্ষেত্রে কোলেস্টেরল এর জাতক প্রেগনেনোলোন হরমোন থেকেই প্রোজেস্টেরন তৈরি হয়। জারণ-বিজারণ বিক্রিয়ায় নিকোটিনামাইড এডেনিন ডাইফসফেট অংশগ্রহণ করে। কোলেস্টেরল থেকে প্রোজেস্টেরন উৎপন্ন করার ক্ষেত্রে নিকোটিনামাইড এডেনিন ডাইফসফেট বিজারিত হয় এবং সে কারণে কোলেস্টেরল এর ২০ ও ২২ নং কার্বন এ দুটি হাইড্রোক্সিল গ্রূপ যুক্ত হয় এবং যা থেকে পরবর্তীতে প্রেগ্নেনোলন তৈরী হয়  , অতঃপর প্রেগ্নেনোলন এর কিটো ইনোল গ্রূপ টটোমারাইজেশন এর মাধ্যমে প্রোজেস্টেরন তৈরী হয়।  কোলেস্টেরল থেকে জারণ-বিজারণ ও টটোমারাইজেশন বিক্রিয়ার মাধ্যমে এবং সাইটোক্রোম পি৪৫০ ও ৩-বেটা হাইড্রক্সিস্টেরয়েড ডিহাইড্রোজিনেজ/ডেল্টা ৫-৪ অাইসোমারেজ এর সহায়তায় প্রোজেস্টেরন তৈরি হয়। ইস্ট নামক ছত্রাক থেকেও প্রোজেস্টেরন তৈরি করা যায়।

আবার প্রোজেস্টেরন থেকে এলডোস্টেরন, কর্টিসল, মিনারেলোকর্টিকয়েড ও এনড্রোস্টিনডায়োন তৈরি হয়। অাবার এনড্রোস্টিনডায়োন থেকে টেস্টোস্টেরন, ইসট্রোজেন ও এস্ট্রাডায়োল তৈরি হয়।

সঠিক অনুচ্ছেদ শিরোনাম কোনটি?
titleA. ত্বকের সুরক্ষা
titleB. প্রোজেস্টেরন তৈরি
titleC. সমকামীতা
titleD. সংক্ষিপ্ত ইতিহাস
উত্তর: titleB
কাউয়াইয়ের জলবায়ু গ্রীষ্মপ্রধান, সাধারণত আর্দ্র ও স্থিতিশীল অবস্থা বছর জুড়ে বিরাজ করে, যদিও আবহাওয়া ঘটনা এবং অনিয়মিত ঝড়গুলি চরম আবহাওয়ার ঘটনা ঘটায়। নিম্ন উচ্চতায় (উত্তর-পূর্বাঞ্চল) বায়ুর প্রতিবাতে (বায়ুর দিকে অবস্থিত) তীরে বার্ষিক বৃষ্টিপাতের পরিমান ৫০ ইঞ্চি, দ্বীপের (দক্ষিণ-পশ্চিম) অনুবাতে (বায়ুপ্রবাহ থেকে সুরক্ষিত দিকে অবস্থান) বৃষ্টিপাতের পরিমান ২০ ইঞ্চির কম। লিহু'ই, দ্বীপের প্রশাসনিক অঞ্চলে, গড় তাপমাত্রা ফেব্রুয়ারিতে থেকে আগস্ট ও সেপ্টেম্বরে । কাউয়াইয়ের পাহাড়ী অঞ্চলগুলি শীতল তাপমাত্রা প্রদান করে এবং উষ্ণ উপকূলীয় অঞ্চল একটি সুন্দর বিপরীত আবহাওয়া প্রদান করে। সমুদ্রপৃষ্ঠ থেকে উচ্চতায় কোকিʻই স্টেট পার্কে, জানুয়ারি মাসে দিনের বেলায় গড় তাপমাত্রা এবং জুলাইয়ে । কোকিʻই স্টেট পার্কে শীতকালে তাপমাত্রা ব্যাপক হারে কমে যায় , ১৯৮৬-এ ফেব্রুয়ারি মাসে কানলোহুলুউলুলু মিয়াডোতে অনানুষ্ঠানিকভাবে সর্বনিম্ন তাপমাত্রা রেকর্ড করা হয়েছিল ।

কাউয়াইয়ের পাহাড়ী অঞ্চলগুলিতে বার্ষিক গড় বৃষ্টিপাতের পরিমান । কোকিʻই স্টেট পার্কের দক্ষিণ-পূর্বে উচ্চতা নিয়ে, মাউন্ট ওয়াইআলেআলে হচ্ছে বৃষ্টিপাতের কেন্দ্রস্থল। মাউন্ট ওয়াইআলেআলে প্রায়ই সাহিত্যে পৃথিবীর সবচেয়ে আর্দ্র স্থান হিসাবে উল্লেখ করা হয়, যদিও এটি বিতর্কিত। ১৯৩১ থেকে ১৯৬০ পর্যন্ত সময়ের তথ্যের উপর ভিত্তি করে গড় বার্ষিক বৃষ্টিপাত ছিল (মার্কিন যুক্তরাষ্ট্রের পরিবেশগত বিজ্ঞান সেবা প্রশাসন, ১৯৬৮)। ১৯৪৯ থেকে ২০০৪ সালের মধ্যে মাউন্ট ওয়াইআলেআলে-এ গড় বার্ষিক বৃষ্টিপাতের পরিমান ছিল ।

কাউয়াই কেবল বার্ষিক গড় বৃষ্টিপাতের পরিমানের ক্ষেত্রেই রেকর্ড করেনি, এটি ঘণ্টায় বৃষ্টিপাতের পরিমানের হিসেবেও রেকর্ড করেছে। জানুয়ারি ২৪-২৫, ১৯৫৬-এ একটি ঝড়ের সময়ে, অত্যধিক বৃষ্টি চলাকালীন সময়ে কাউয়াইয়ের সাবেক কিলাউইয়া সুগার প্লান্টেশন কেবল ৬০ মিনিটেই বৃষ্টিপাতের রেকর্ড লিপিবদ্ধ করে। এক ঘণ্টায় বৃষ্টিপাত লিপিবদ্ধ করা ছিল একটি অবমূল্যায়ন, যেহেতু বৃষ্টির পরিমান অত্যধিক, যার ফলে একটি ইঞ্চির হিসাবে একটি ত্রুটি হতে পারে। ২২ জুন, ১৯৪৭ সালে মিসৌরির বিশ্ব রের্কডের ঘটনায় ৬০ মিনিটের বৃষ্টিপাতে ৪২ মিনিটের মধ্যেই ১২ ইঞ্চি বৃষ্টিপাত হয়।

সঠিক অনুচ্ছেদ শিরোনাম কোনটি?
titleA. জলবায়ু
titleB. ইতিহাস
titleC. কোলোয়ার পুরানো চিনিকল
titleD. পরিবহন
উত্তর: titleA
বুড়িচং উপজেলার পূর্বনাম ছিল উত্তর বিজয়পুর। কিংবদন্তী অনুসারে খৃষ্টীয় একাদশ শতকের গোড়ার দিকে এই উত্তর বিজয়পুর গ্রামে বহু জ্ঞানী-গুণীর আবাসস্থল ছিল। একাদশ শতকের দিকে চৈনিক পরিব্রাজক ‘ইয়েন সাং’ উত্তর বিজয়পুর পরিদর্শণ করতে আসেন এবং এলাকার জ্ঞানী-গুণীদের সাহচর্যে মুগ্ধ হন। ঐ সময় তিনি এই এলাকাকে ‘বুড্ডি চিয়াং’ নামে অভিহিত করেন। চৈনিক ভাষায় বুড্ডি চিয়াং এর বাংলা অনুবাদ করলে দেখা যায়, বুড্ডি অর্থ বুদ্ধি বা জ্ঞানী বা শিক্ষা এবং চিয়াং অর্থ আবাসস্থল বা আস্তান ইত্যাদি বুঝায় । তাই বুড্ডি চিয়াং এর আভিধানিক অর্থ দাড়ায় জ্ঞানী ও গুণীর আবাসস্থল। উক্ত বুড্ডি চিয়াং নাম হতে কালক্রমে মানুষের মুখের ভাষায় সহজ বলার তাগিদে বুড্ডিচং এবং পরে বুড়িচং নামের উৎপত্তি হয়। কুমিল্লা সদর (কোতয়ালী) এর কিছু অংশ ও বর্তমান ব্রাহ্মণবাড়ীয়ার জেলার কিছু অংশ নিয়ে ১৯১৬ সালে একটি পুলিশ ফাঁড়ি স্থাপনের মাধ্যমে বুড়িচং থানার গোড়াপত্তন হয়।

১৯৬৩ সালে ১৫টি ইউনিয়ন নিয়ে বুড়িচং থানা একটি উন্নয়ন সার্কেল-এ রূপান্তরিত হয়। ১৯৭০ সালে এটি একটি পূর্ণাঙ্গ ও স্বতন্ত্র থানা হিসাবে প্রতিষ্ঠা পায়। ১৯৭৮ সালে এই থানার ৭টি ইউনিয়ন নিয়ে ব্রাহ্মণপাড়া নামে অপর একটি থানার সৃষ্টি হয়। অবশিষ্ট ৮টি ইউনিয়ন নিয়ে ১৫/০৪/১৯৮৩ খ্রিস্টাব্দে বুড়িচং থানা উপজেলা হিসাবে আত্মপ্রকাশ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. শিক্ষা
titleD. জনসংখ্যা উপাত্ত
উত্তর: titleA
নিউক্লিয়ার ফিউশনে, দুটি নিম্ন ভরের নিউক্লিয়াস একে অপরের খুব নিকটে আসে, যাতে শক্তিশালী বল তাদেরকে একীভূত করে। এটাতে নিউক্লিয়াসদ্বয়ের মধ্যে তড়িৎ বিকর্ষণ অতিক্রম করে তাদের একীভূত করতে প্রবল শক্তি অথবা নিউক্লিয়ার বলের প্রয়োজন হয় ;যেখানে নিউক্লিয়ার ফিউশন উচ্চ তাপমাত্রা বা উচ্চ চাপে সংঘটিত হয়। যখন নিউক্লিয়াস একীভূত হয়, প্রচুর পরিমানে শক্তি নির্গত হয় এবং মিলিত নিউক্লিয়াস নিন্ম শক্তির স্তরে অন্তর্ভুক্ত হয়। প্রতি নিউক্লিয়নে নিকেল-৬২ পর্যন্ত ভরসংখ্যার সাথে বন্ধন শক্তি বৃদ্ধি পায়।

সূর্যের মত তারকাসমূহ চারটি প্রোটন হিলিয়াম নিউক্লিয়াসে, দুটি পজিট্রন এবং দুটি নিউট্রিনোর ফিউশন দ্বারা গঠিত। হাইড্রোজেন হিলিয়ামে পরিণত হওয়ার অনিয়ন্ত্রিত ফিউশন পারমাণবিক তাপ নামে পরিচিত। বিভিন্ন প্রতিষ্ঠানে বর্তমান গবেষণা সীমান্তে উদাহরণ হিসেবে জয়েন্ট ইউরোপিয়ান টোরাস (জেট) এবং আইটিইআর হচ্ছে অর্থনৈতিকভাবে নিয়ন্ত্রিত ফিউশন বিক্রিয়ার মাধ্যমে শক্তির ব্যবহারে টেকসই পদ্ধতির উন্নয়ন।

নিউক্লিয়ার ফিউশন হলো শক্তির মূল (আলো রূপ এবং তড়িৎ চৌম্বকীয় বিকিরণ) আমাদের সূর্য সহ সকল তারকা থেকেই ক্ষয় হয়।

সঠিক অনুচ্ছেদ শিরোনাম কোনটি?
titleA. ইউকাওয়া'র নিউক্লিয়াস গঠনের মেসন স্বীকার্য
titleB. নিউক্লিয়ার ফিউশন
titleC. আধুনিক পারমাণবিক পদার্থবিজ্ঞান
titleD. নিউক্লিয়ার ফিশন
উত্তর: titleB
১৮ই মার্চ, ২০১৪ সালে শুরু হয় চলচ্চিত্রটির দৃশ্যায়ণের কাজ। প্রয়াগ ফিল্মসিটিতে নির্মিত বাংলা চলচ্চিত্রের এযাবৎকালের সবচেয়ে বড় সেটে ৪০ ডিগ্রী সেলসিয়াস তাপমাত্রায় এর দৃশ্যায়ণের কাজ চলে। কাহিনীর প্রয়োজনে প্রায় ৭০০ সৈন্যকে তৈরি করা হয়। এছাড়া সেটের ঘোড়াশালে ঘোড়া এবং হাতিশালে হাতি ব্যবহৃত হয় শ্যুটিংয়ের জন্য। প্রায় ১০০ দিন ধরে দৃশ্যধারণ করা হয়।

মুম্বাইয়ের যেখানে "সারাটি দিন" গানের দৃশ্যায়ণ সম্পন্ন হয়, সেখানেই প্রখ্যাত চলচ্চিত্র "যোধা-আকবর" চলচ্চিত্রের দৃশ্যধারণের কাজ হয়েছিল।

সঠিক অনুচ্ছেদ শিরোনাম কোনটি?
titleA. দৃশ্যায়ণ
titleB. কাহিনী
titleC. প্রযোজনা
titleD. শুরু
উত্তর: titleA
সমগ্র খেলোয়াড়ী জীবনে তেরো টেস্টে অংশগ্রহণের সুযোগ ঘটে ওয়েন লার্কিন্সের। তিনটি অর্ধ-শতকের ইনিংস রয়েছে তার। এছাড়াও, পঁচিশটি একদিনের আন্তর্জাতিকে অংশ নিয়েছেন। সবগুলো খেলাতেই ব্যাটিং উদ্বোধনে মাঠে নামতেন তিনি। অস্ট্রেলিয়া ও ওয়েস্ট ইন্ডিজ সফরে ইংল্যান্ড দলের পক্ষে খেলার জন্য মনোনীত হন ও গ্রাহাম গুচের সাথে ব্যাটিং উদ্বোধনে নেমেছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ক্রিকেট বিশ্বকাপ, ১৯৭৯
titleC. বিতর্ক
titleD. টেস্ট ক্রিকেট
উত্তর: titleD
সেলিনা ১৯৫৪ সালে বগুড়ার লতিফপুর প্রাইমারি স্কুলে ভর্তি হন। ক্লাস থ্রিতে, ১৯৫৯ সালে রাজশাহীর নাথ গালর্স স্কুলে অষ্টম শ্রেনীতে ভর্তি হন। ১৯৬২ সালে তিনি এখান থেকে মাধ্যমিক সম্পন্ন করেন। পরবর্তীতে ১৯৬৪ সালে রাজশাহী মহিলা কলেজে ভর্তি হন। কলেজ জীবন শেষ করে বাংলা ভাষা ও সাহিত্য নিয়ে ভর্তি হন রাজশাহী বিশ্ববিদ্যালয়ে। রাজশাহী বিশ্ববিদ্যালয় থেকে ১৯৬৭ সালে বিএ অনার্স এবং ১৯৬৮ সালে এম এ পাস করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষাজীবন
titleC. জন্ম ও শিক্ষা জীবন
titleD. পুরস্কার ও সম্মাননা
উত্তর: titleB